Java (øy)

Java er en av Indonesias hovedøyer. Java ligger syd for Borneo og øst for Sumatra. Øya har et areal på  km² og omkring 157 millioner innbyggere (2024) som utgjør 55% av landets innbyggere. Java er dermed verdens mest befolkede øy, og med ca.  innbyggere per km² er den en av de tettest befolkede områdene i verden. 

Java er en av De store Sundaøyene. Nesten hele øya er av vulkansk opprinnelse, og har ikke mindre enn 38 fjell med konisk form, noe som vitner om at det dreier seg om gamle vulkaner. Området er svært utsatt for jordskjelv, blant annet var det større jordskjelv på Vest-Java i 2009 og Sentral-Java i 2006. Javas høyeste fjell er vulkanen Semeru ( m).

 Provinser 
Java omfatter følgende provinser/spesialregioner, fra vest til øst:

 Type  Navn  Navn oversatt til norsk  Areal km² Ca millioner innbyggere (2024)  Provins  Banten  Banten  9 353 12,4  Spesialregion  Jakarta  Jakarta  661 10,7  Provins  Jawa Barat  Vest-Java  37 045 50,3  Provins  Jawa Tengah  Midt-Java  34 337 37,9  Spesialregion  Yogyakarta  Yogyakarta  3 171 3,8  Provins  Jawa Timur  Øst-Java  48 037 41,8 

 Millionbyer 
Flere av Indonesias millionbyer ligger på Java (befolkningsoverslag pr 2005):
 Hovedstaden Jakarta, ca. 8,2 millioner innbyggere (11 mill. med forsteder)
 Surabaya, ca. 2,4 mill.
 Bandung, ca. 1,7 mill.
 Bekasi, ca. 1,5 mill.
 Tangerang, ca. 1,4 mill.
 Semarang, ca. 1,3 mill.
 Depok, ca. 1,2 mill.

Byregionen rundt Jakarta består av flere sammenvokste storbyer: Jakarta, Bogor, Depok, Tangerang, Bekasi. Dette byområdet går under navnet Jabodetabek - en sammenslåing av de første bokstavene - og passerte i 2025 Tokyo som verdens mest befolkede by etter en definisjon brukt i en FN-rapporthttps://www.nrk.no/nyheter/jakarta-er-verdas-mest-folkerike-by-1.17669687.

 Referanser 

 Eksterne lenker 

Litteratur
 Cornelius Wessels: «De eerste Franciscaner-missie op Java (1584-1599)», i Studiën: Tijdschrift voor godsdienst, wetenschap en letteren, 1930